Mimi Lana

Mimi Rozaiana Zainal Abidin (lahir 21 November 1995) atau lebih dikenali sebagai Mimi Lana (Jawi: ميمي لان) merupakan seorang pelakon dan model wanita Malaysia. Kerjayanya bermula selepas menjadi salah seorang peserta Dewi Remaja 2014/2015. Sejak itu, beliau telah membintangi beberapa drama televisyen termasuk Ku Tinggalkan Cinta Di Okinawa (2015), Sein dan Luna (2016), dan Halalkan Hati Yang Ku Curi (2018).

Kerjaya
Mewarisi bidang lakonan dari neneknya yang merupakan pelakon pentas semasa era kegemilangan Seniman Agung, P. Ramlee, Mimi Lana memulakan kerjaya pemodelan sebagai salah seorang peserta Dewi Remaja 2014/2015 bersama-sama Raysha Rizrose, Mawar Rashid, Syamim Farid, Natrah Khalid, Fify Azmi dan Puteri Aishah dan kemudiannya melibatkan diri dalam bidang lakonan. Beliau mula dikenali selepas berlakon dalam drama Sein Dan Luna sebagai watak utama bersama Syazuwan Hassan.

Mimi membuat penampilan sulungnya di layar lebar menerusi filem Pusaka (2019). Pada tahun 2020, Mimi membintangi dua drama, iaitu Chandelier sebagai Keisha Edlina dan Hati Yang Tersakiti sebagai Farah Azira.

Beliau berlakon bersama Farid Kamil dalam drama Masih Ada Rindu (2021) yang disiarkan di slot Akasia TV3 dengan melakonkan watak sebagai Syafika.

Pada tahun 2022, beliau berlakon dalam drama Villa Kristal untuk siaran di WeTV bermula 4 Mac. Ia turut dibintangi oleh Jasmine Suraya Chin, Tiz Zaqyah dan Mawar Rashid.

Kehidupan peribadi
Mimi bersama pelakon Natasha Elyzza dan Fivi Mae ditahan selepas kediaman mereka di Subang Jaya, Selangor, diserbu oleh pihak polis pada 18 September 2015. Dalam serbuan itu, polis menemui satu beg mengandungi tiga paket plastik lutsinar yang mengandungi ganja seberat 15.74 gram dan bilah pisau atas almari baju dalam bilik kedua kediaman mereka. Akibatnya, beliau dipenjarakan selama 11 hari. Mimi dibebaskan pada 29 September selepas siasatan mendapati dadah itu bukan milik beliau.

Beliau berkongsi mengenai ketinggiannya dalam temuramah bersama Star2: "Semua orang dalam keluarga saya tinggi. Bapa saya dan adik saya lebih tinggi daripada 6 kaki (1.8m). Adik saya, juga tinggi seperti saya." Menurut laporan Star2, Mimi kelihatan lebih tinggi dari kebanyakan wanita Malaysia.

Pada Jun 2020, Mimi mendedahkan bahawa hubungan cintanya dengan pelakon Syafiq Kyle telah berakhir selepas lima tahun menjalin hubungan. Namun, hubungan mereka kembali terjalin selepas berkongsi gambar masing-masing di media sosial.

Mimi dan Syafiq mengikat tali pertunangan pada Januari 2023, dan dijadualkan bakal bernikah pada 18 Ogos 2023, namun mereka membatalkan pernikahan mereka pada saat akhir.

Filemografi

Filem

Drama

Telefilem

Web drama

Televisyen

Anugerah dan pencalonan

Rujukan

Pautan luar
 
 
 

Orang hidup
Kelahiran 1995
Pelakon wanita Malaysia
Pelakon wanita Malaysia abad ke-21
Pelakon televisyen Malaysia
Pelakon filem Malaysia
Orang dari Taiping
Orang dari Perak
Orang Malaysia berketurunan Melayu
Muslim Malaysia
Peragawati Malaysia
Peserta Dewi Remaja